- Hindi News
- National
- पैसे नहीं देने पर होती है मारपीट, परेशान ग्रामीणों ने थाने पहुंचकर किया प्रदर्शन
पैसे नहीं देने पर होती है मारपीट, परेशान ग्रामीणों ने थाने पहुंचकर किया प्रदर्शन
छतरपुर| सिविल लाईन थाना क्षेत्र के गुरैया गांव के लोगो को एक युवक ने परेशान करके रख दिया है। आए दिन यह यूवक लाेगों से पैसों की मांग करता है और पैसे न मिलने पर लोगो के साथ मारपीट करता है, लेकिन अभी तक यह युवक पुलिस की गिरफ्त में नहीं आ सका है। इस बात से गुस्साए ग्रीमीणों ने सिविल लाईन थाने में प्रदर्शन करते हुए आरोपी की गिरफ्तारी की मांग की है।
गुरैया गांव के लोगों ने बताया कि गांव का ही जमींदार बद्री अरजिया पिता काशीराम अरजरिया अपने चार पांच दोस्तों के साथ गांव के लोगो से पैसे की मांग करता है। रुपए न मिलने पर बेवजह परेशान करता है। इस परेशानी के चलते सुक्रवार को गांव के लोगो ने सिविल लाइन थाने पहुंचकर बद्री अरजरिया की गिरफ्तारी की मांग करते हुए जमकर प्रदर्शन किया। यह आरोपी गांव के कैलाश अहिवार से पैसे की मांग कर चुका है और पैसे न देने पर बाईक को जला दिया था। इसी तरह गौरी शंकर अहिरवार, मोहन कुशवाहा और अंजू अहिरवार और गोविंद अहिरवार के साथ मारपीट कर पैसो की मांग कर चुका है। सभी लोगों ने इस बात की सूचना सिविल लाईन थाने में दर्ज कराई है, लेकिन इतनी घटनांए घटने के बाद भी आरोपी फरार है। गांव वालो ने बताया कि बद्री अरजरिया अपने चार पांच दोस्तो के साथ यह काम करता है। लोगों से बेवजह पैसो की मांग को लेकर परेशान करता है। इसका मकान गांव के अलावा छतरपुर में भी है जिससे वह कभी गांव में और कभी छतरपुर में रहता है। इस कारण वह पुलिस की गिरफ्त में नहीं आ रहा है। गांव वालों का कहना है कि अगर पुलिस आरोपी को जल्द गिरफ्तार नहीं करती गांव वाले खुद आरोपी पर कार्रवाई करने के लिए मजबूर हो जाएंगे। सिविल लाईन थाना टीआई अरविंद्र कुजूर का कहना है कि इस मामले काे पुलिस ने बहुत गंभीरता से लिया है और जल्द ही आरोपी पुलिस की गिरफ्त में होगा। प्रदर्शन के दौरान धनीराम अहिरवार, मिंटू अहिरवार, हल्काई, मुकेश, लखन, गोवर्धन, मिहीलाल, कल्लू, परमलाल अहिरवार, पप्पू अहिरवार, राकेश वर्मा और शंकर लाल अहिरवार के साथ दर्जनों लोग मौजूद रहे।
आरोपी की गिरफ्तारी की मांग को लेकर ग्रामीणों ने सिविल लाइन थाना में किया प्रदर्शन।
tgl_Latn sot_Latn hin_Deva hin_Deva hin_Deva hin_Deva hin_Deva